Publication: Magyar Közlöny
Issue: MK-2000-123 (Year: 2000, Number: 123)
Era: 1990-2004
Section: szóló 1992. évi XXXII. törvény módosításáról szóló 1997.
Paragraph Index: 126

4. Indítvány érkezett a T. 58. § (1) bekezdésével összefüggésben a jogszabály alkotmányellenességének utólagos vizsgálatára, jogszabály nemzetközi szerződésbe ütközésének megállapítására, mulasztásban megnyilvánuló alkotmányellenesség megállapítására, valamint az Alkotmány értelmezésére. Az indítványozó álláspontja szerint az emberi méltóságot sérti „a magyar hatóságok közreműködésével elpusztított szülők (testvérek) után járó” kárpótlás összege, amely sérelem — véleménye szerint — „különösebb indokolás nélkül megáll”. Az indítványozó kifejtette, hogy az Alkotmány 70/A. § (1) bekezdése alapján az „egyéb helyzet” szerinti különbségtétel tilalmából az egyenlő mértékű kár- 2000/123. szám pótláshoz való jog is következik, ezért a diszkrimináció tilalmába ütközik, hogy a 3.Kpt. korábbi rendelkezése szerint a jelenlegi 30 000 forint többszöröse illette meg az élet elvesztéséért kárpótlásra jogosultakat. Az indítványozó a T. 58. § (1) bekezdése alkotmányossági vizsgálatát az Alkotmány 70/D. §-a és 70/E. §-a sérelme tekintetében is kéri. Az Alkotmány 70/D. §-ával összefüggésben az indítványozó kifejtette, hogy a törvény „megfosztja az érintetteket lelki egészségük egy részétől, hiszen az érintettek már évek óta — többek között — azért várják az Állam által beígért kárpótlást, hogy a hátralévő életükben e javak segítségével enyhülést szerezzenek fájdalmukra”. Az Alkotmány 70/E. §-a szerinti szociális biztonság jogával pedig — az indítványozó szerint — azért áll ellentétben a megsemmisíteni kért rendelkezés, mert egyrészt költségek keletkeztek az igénylőknél, amely meghaladja a követelést, másrészt az Alkotmány 70/E. §-a árvaság esetén is garantálja a megélhetéshez szükséges ellátást, a jelenlegi igénylők egy része pedig a sérelmet elszenvedők élő gyermekei. E tekintetben az indítványozó — feltehetően mint alkotmányértelmezést — kéri az Alkotmány 70/E. §

Source: https://magyarkozlony.hu/hivatalos-lapok/80cbd5776bced831c26b3ae672d4788575657a40/dokumentumok/533661d1700fc3554eda9d679d9690bf4e6e113e/letoltes